JUMAL KÕNELEB
Tere jälle!
Kas sind vaevavad sellised mõtted nagu: "Mida ma tegema peaksin?
Kuidas peaksin käituma? Kas ma kõlban Jumalale?
Mis siis, ku ma ei tee nii? Kas peaksin toimima nõnda?"
Kas tuleb tuttav ette?
Mina taban end sageli sellelt, et mõtted keerlevad iseenda ümber.
Mina, mina mina. Me, myself and I.
Mina, mina ise ja mina.
See võib olla päris ahistav.
Kui mõtlen vaid enesele ja oma valikutele ning tahtmistele
ja oma vastutusaladele, siis see paneb ahastama.
Kas keegi peale minu saab üldse aidata?
Kas ma olen ainuke, kes saab probleeme lahendada?
Tahame sind täna nende mõtete keskelt vabastada.
Saame üheskoos pöörata oma pilgu Temale.
Ta on alfa ja omega, algus ja lõpp. Võime pöörata oma pilgu Jeesusele.
Tema sees leidub vabadus.
Mida keerlulisem on elu, seda rohkem tasub vaadata Jeesusele
ja imeline on see, et Temale vaatamine teeb vabamaks.
Vabamaks ja vabamaks.
See ei tähenda samas seda, et elu oleks kogu aeg kontrolli all
ja meil poleks palju küsimusi, millega tuleb ikkagi võidelda.
Mida enam küsimusi ja mida rohkem suuri vajadusi,
seda enam peame hoidma Issandast kinni.
Me vabadus kasvab seeläbi kõvasti.
1 Korintlaste kirjas 2:2 ütleb Paulus jutlustades nii:
"Sest ma otsustasin teada teie keskel ainuüksi Jeesusest Kristusest
ja temast kui ristilöödust."
Paulus on jutlustanud pikalt ning kuulutanud evangeeliumi.
Tal on olnud väga palju suuri väljakutseid.
Mida ta on õppinud ja millisele tulemusele jõudnud?
Ta elu fokusseerub aina enam Jeesusele.
Lõpuks saab ta öelda,
et on otsustanud teada ainult Jeesust Kristust
ja Teda kui ristilöödut.
Mida kauem Temaga koos elada, seda olulisemaks Ta muutub.
Mida lähedasemalt Teda tundma õppida,
seda enam Tema järgi januned.
Mida rohkem õpid tundma, kes Ta on ja kui hea Ta on;
kui palju Ta sind armastab ja kui suur on Ta vägi;
milline Ta on ja milline on Ta süda,
seda suurem ja suurem on su janu Tema järele.
Seda rohkem hakkame ka ise korrutama kõikjal Jeesuse nime.
"Jeesus, Sa oled ainus ja kõik, mida ma soovin."
Paulus ei ütle, et ta tuli näitama oma vägevust.
Ta ei tulnud näitama ja rääkima, kui palju tema on saavutanud.
Ta tõstis kogu aeg esile Kristust.
Ta ütles lausa mingil hetkel:
"Mitte mina, vaid Jumala arm on saavutanud üht ja teist imelist."
Samuti: "Nüüd ei ela enam mina, vaid Kristus minus."
Jah, pealegi ta ütleb: "Nüüd ei ela enam mina."
Meie ei pea enam elama, vaid Kristus võib elada meie sees.
Joy võib täielikult minema minna ja Tema saab elada minu sees.
Sellest piisab.
Kui sind vaevavad sellised mõtted, kas sa ikka kõlbad Jumalale,
mida sa peaks tegema jne.
Kui su peas keerleb vaid mina, mina,
siis me tahame sind täna vabastada
ja kuulutada sulle ehtsat rõõmusõnumit.
Tõeline evangeelium vabastab alati ja hämmastab oma headusega.
Johannese evangeeliumis 19:28 öeldakse sarnaselt Paulusega:
"Pärast seda ütles Jeesus, teades, et kõik on juba lõpetatud,
et Kiri läheks täide: Mul on janu.”
Seal seisis äädikat täis anum.
Nad torkasid nüüd äädikaga immutatud käsna
iisopi roo otsa
ja ulatasid selle tema suu juurde.
Kui nüüd Jeesus oli võtnud äädikat, ütles ta: See on lõpetatud!”
ja, langetanud pea, heitis hinge."
Jeesus ütleb meile seda sama, mida Ta ütles ristil.
"See on lõpetatud." Kõik on juba tehtud.
Kõik on juba valmis, kõik on juba tehtud.
Me ei saa sellele midagi lisada - see on tehtud ja juba valmis.
See on lõpetatud. Kõik on Temas juba täidetud.
Temas on see tehtud. Ta ütleb, et see on valmis.
Lõpetatud. Lõpp hea, kõik hea. Edasikaebamisele ei kuulu.
Mida see tähendab? See tähendab väga palju.
Kas võiksin veel ühe koha lugeda, enne kui sa jutuga edasi lähed?
Kiri Koloslastele 2:9
"Sest temas elab kogu jumalik täius ihulikult,
ja teie olete saanud osa tema täiusest,
kes on iga valitsuse ja meelevalla pea."
Ka meie oleme osa saanud Tema täiusest,
kes on iga valitsuse ja meelevalla pea.
Kristuses elab kogu jumalik täius ihulikult
ja meie oleme sellega täidetud.
See on täide viidud.
Kui elame kogu aeg mõeldes, mida peaksime tegema
ja arvates, et kui teen nii, siis ehk Jumal teeb naa...
Ehk - mu käsi käib paremini, kui evangeliseerin rohkem,
kui loen rohkem Piiblit ja kui mina, mina, mina...
See läheb aja jooksul üsna raskeks.
Sellel on ka Vanale Testamendile sarnane alatoon.
Tahaksin sulle näidata midagi.
Kas oled kunagi mõelnud,
mis vahe on Vanal ja Uuel Testamendil?
Mis erinevus on vanal ja uuel lepingul?
Tahan sind esmalt julgustada.
Kui sulle helistaks mõni jurist ja ütleks, et ta käes on testament,
millega sulle on midagi pärandatud, siis see kindlasti huvitaks sind.
Kas pole nii, Joy? On.
Sa tahaksid näha, mis seal kirjas on?
Oletame, et Joy läheb juristi büroosse
ja jurist ütleb, et testament on küll olemas,
aga selle kirjutaja on kirjutanud ka uue testamendi.
Kumba sa siis loeksid? - Ma loeksin seda uut versiooni.
Loeksid uut. Miks? - Vana ju ei kehti enam.
Vana võib pakkuda huvi, aga selle tõotused ei kehti enam.
Need tingimused ei käi enam sinu kohta.
Hoopis uue lepingu tingimused on nüüd sinu jaoks kehtivad.
Nüüd kehtib Uus Testament.
Toon välja ühe erinevuse, mis usutavasti julgustab sind.
Selge erinevus uue ja vana vahel on see,
et Vana Testamendi järgi sõltus kõik meist.
Kõik sõltus juutidest.
Iisraeli rahvas tegi lepingu Jumalaga.
Jumal ütles: "Kui te..." Kõik algab nende sõnadega.
"Kui te peate käske, kui te teete nii."
Näiteks 5 Moosese raamat 28:
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan,
siis tõstab sind Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält."
Võib-olla sa mõtled samamoodi.
"Kui teen seda ja teist, siis Jumal õnnistab mind."
Aga kuidas see edasi läheb?
5 Moosese 28:15
"Aga kui sa ei kuula Issanda, oma Jumala häält,
ei pea hoolsasti kõiki tema käske ja seadlusi,
mis ma täna sulle annan,
siis tulevad su peale kõik need needused ja tabavad sind."
Kui ma seega täidan kõiki käske
ja toimin kõigis asjus õigesti ja Tema tahte järgi,
siis läheb mul hästi.
Aga kui ma eksin pisimaski määruses ega tee kõike täpselt õigesti,
siis tabab mind kogu needus.
Milline elu see küll on!
Täiega jama! - Seda testamenti ma küll ei taha.
Selline on Vana Testamendi leping ja ma kohtan mitmeid kristlasi,
kes elavad nagu oleksime ikka veel nendes aegades,
kus kõik sõltub sellest, mida mina teen või tegemata jätan.
Kõik sõltuks nagu minu olemisest, minemisest või minemata jätmisest.
Kõik sõltub nagu minust.
Muidugi on see meie valik, kas järgime Jeesust või mitte,
aga Uues Testamendis on rõhuasetus muutunud.
Kui Vanas Testamendis öeldakse: "Kui Sina, siis vaatame",
siis kõik sõltub sellest, mida sina teed.
Uues Testamendis on aga hoopis teine sõnum.
See pole enam sina-keskne. See on hoopis Jeesuse-keskne.
"Sellepärast, et Jeesus."
Sellepärast, et Jeesus tuli ja suri mu eest,
on mu patud antud andeks.
Kuna Ta on need lepitanud, on kõik andeks antud.
Et Jeesus ristil suri, on mind õigeks mõistetud.
Kuna Jeesus seda tegi, võin vastu võtta igavese elu.
Kuna Jeesus võttis minu haigused enese peale,
võin mina neist vaba olla.
Sellepärast, et Jeesus.
See tõde teeb seda, et tahame püsida Temas.
Tõde, et võime vaadata Temale
ja meie tõeline identiteet ei peitu meis ega meie tegudes,
mitte meie läbikukkumistes,
vaid selles, mida Jeesus on juba meie eest teinud.
Selles, mida Jeesus tegi, on identiteet ja vabadus.
Sellepärast, mida Jeesus tegi, saan olla vaba.
See on nii imeline.
Loeksin kirjast Galaatlastele 4:4
"Aga kui aeg sai täis, läkitas Jumal oma Poja,
kes sündis naisest, sündis Seaduse alla,
lahti ostma seadusealuseid,
et me saaksime pojaseisuse.
Et te olete aga pojad,
siis on Jumal läkitanud teie südamesse oma Poja Vaimu,
kes hüüab: Abba! Isa!”
"Issi! Issi! Mulle on andestatud!
Kõik, mis oli minu ja Jumala vahel, on ära pestud ja puhastatud.
Ma saan joosta otse Tema sülle ja hüüda: "Abba! Issi!"
"Nõnda ei ole sa enam ori, vaid poeg."
Ma ei ole enam nende tingimuste ori.
Ma ei ole enam ori. Ma olen vaba.
Ma ei ole enam ori. Olen laps.
"...aga kui sa oled poeg,
siis sa oled ka pärija Jumala kaudu."
Mille pärija?
Kõige selle pärija, millesse Ta meid on lunastanud.
On imeline teada, et Jeesus on lepitanud meie patud.
Kirjas Koloslastele 1:21 öeldakse:
"Ka teid, kes te varem olite Jumalast võõrdunud
ja oma mõtlemise poolest tema vaenlased
oma kurjade tegudega,
on Kristus nüüd lepitanud".
Meil on nüüd rahu Jumalaga.
Samas on Ta meid lunastanud täielikult seaduse needuse alt.
Kiri Galaatlastele 3:13
"Ent Kristus on meid Seaduse needusest lahti ostnud,
kui ta sai needuse meie eest -
sest on kirjutatud: Neetud on igaüks, kes puu küljes ripub."
Selleks, et Aabrahami õnnistus saaks sinu ja minu osaks.
Meid on täielikult lepitatud. Kõik patud on lunastatud.
Meid on needuse alt lahti ostetud ja asetatud lapse seisusesse.
Me oleme nüüd Jumala lapsed.
Johannese evangeeliumis öeldakse, et neile kes uskusid,
andis Jumal meelevalla saada Jumala lasteks.
Teises kirjakohas öeldakse, et Jumal kutsub meid oma lasteks,
kes me ka oleme juba.
Loeme Uuest Testamendist kogu aeg, mida Tema on teinud.
Seda, mida Jeesus on juba teinud.
Ta on meid juba lunastanud,
Ta on juba lepitanud, Ta on juba õigeks teinud.
Ta on juba kõike teinud.
Uus Testament ütleb seda sama, mida Jeesus ütls ristil:
"See on lõpetatud." See on juba tehtud, korda aetud.
Mis siis meie teha saame?
Kui ma olen juba õige Kristuses,
kui mul on juba igavene elu, kui mind on Temas pühitsetud,
lepitatud, lunastatud ja vabastatud ning mul on juba rahu Jumalaga,
siis mida on mul sellele veel üldse lisada?
Ma võin pöörata oma pilgu enese pealt ära,
vaadata Kristusele ja olla vaba.
Kiri Koloslastele 1:13:
"Tänades Isa, kes teid on teinud kõlblikuks
osa saama pühade pärandist valguse riigis,
kes meid on kiskunud välja pimeduse meelevallast
ja asetanud oma armsa Poja kuningriiki."
Ta on päästnud meid pimeduse meelevallast
ja asetanud meid oma armsa Poja kuningriiki.
Need on nii suured sõnad ja nii tohutu suur sõnum.
Kas ma julgen selle vastu võtta?
Olen olnud üle 20. aasta usklik
ja ometi neid sinu sõnu kuuldes pöörlevad peas kahtlused.
"Ole ettevaatlik! Ära hakka ka liialdama!"
On nii oluline, et vaatame, kuulame ja mõtleme
ning küsime Issandalt, mida see tähendab,
et Ta on päästnud meid pimeduse meelevallast
ja asetanud meid oma armsa Poja kuningriiki?
Kristuses saan elada Tema riigis ja Kristuses olen vaba pimedusest.
Seda on nii oluline mõista ja meeles pidada.
Seda on oluline teada. Sellepärast tulebki seda kuulutada.
Sellepärast peamegi me seda siin pidevalt korrutama,
ühest kuust teise.
Muudkui korrutame sama asja.
Tuletame neid asju uuesti ja uuesti meelde.
Ta ütleb: "Püsige selles vabaduses, millesse Kristus teid vabastas!"
Me unustame nii kergelt kogu selle rõõmusõnumi
ja ristiusust saab üks tohutu pingutamine ja koorem.
Kuigi Jeesus ütles, et see on lõpetatud
ja nüüd oled sa pääsenud orjusest.
"Sa oled mu armas laps ja oled vaba."
Me unustame, et evangeelium on evangeelium ehk rõõmusõnum.
See on rõõmusõnum. Võta ometi vabalt!
Me võime võtta vabalt ja rahuneda.
See hea sõnum muudkui jätkub.
Tunnen oma vaimus,
kuidas Jumal tahab sind ja mind vabastada nii paljudest asjadest.
Meil on koormaks kaasas nii palju sooritamist ja üritamist
ja omas jõus heaks kristlaseks saamist.
Pingeid siia ja sinna suunas, mida ma peaksin tegema.
Ikka mina, mina, mina. Mina pean seda ja mina pean teist.
Loeme raamatuid, mis ütlevad veel rohkem,
mida peaks tegema.
"17 sammu suurema vabaduseni" ja "16 sammu suurema õndsuseni".
Ei ole olemas midagi sellist! On vaid üks samm õigeksmõistuni.
See on Jeesus Kristus, kes ise on meie õigus.
Tema on juba kõik teinud ja Temasse uskumisest piisab.
Tema mõistab sind õigeks sinu usu pärast.
Kuule, kas ma olen siis juba vaga?
Kiri Roomlastele 3:22 "See Jumala õigus".
Jumala õigus, mitte Jani ja Joy õigus.
Kas oled teinud piisavalt?
Olnud hea ja täiuslik, et õigeks saada?
Oled ikka kindel, et oled?
See ei ole isegi võimalik.
Aga Jumala õigus...
Jumal on küll õige ja vaga, seda me kõik teame.
"See Jumala õigus,
mis tuleb Jeesusesse Kristusesse uskumise kaudu kõigile, kes usuvad."
Mina usun Jeesusesse, siis see tuleb ka mulle.
Jumala õigus tuleb mulle ja kõigile, kes usvad Jeesusesse.
Pole mingit vahet. "Siin ei ole erinevust".
Ka pole kirjas ühtegi tegu, vaid üksnes usk Jeesusesse.
See õigus on Jeesuses tänu sellele, mida Tema ristil tegi.
Sellepärast sai Jumala õigus ka osaks mulle.
Ja nii see ongi.
Küsimus pole tõesti selles, mida sina ja mina teha suudame.
See on lõpetatud. See on juba valmis.
Ta on meid lepitanud, lunastanud, õigeksmõistnud
ja asetanud Jumala kuningriiki, vabastanud ja pühitsenud.
Siin öeldakse isegi, et meid on pühitsetud.
Mõelda vaid, aga see on Jumala Sõna.
Kui Jumala õigus on minu, siis olengi ma püha.
See oli kusagil siin kirjas ka. Pabereid on liiga palju.
Esimene Korintlaste kiri 6:11 "Ja sellised olid mõned teiegi seast."
Siin räägitakse meie endisest elust.
"Kuid teie olete puhtaks pestud, (olete läinud läbi ristimisvee),
te olete pühitsetud, te olete õigeks tehtud
Issanda Jeesuse Kristuse nimes ja meie Jumala Vaimus."
Siin öeldakse, et me oleme pühitsetud Temas.
Uus Testament räägib kogu aeg sellest,
mida Jeesus on juba teinud.
Me ei või sinna midagi lisada.
Me ei saa ennast rohkem päästa kui me seda juba oleme;
me ei või ennast rohkem lepitada ega lunastada.
Me ei saa lepitada oma patte ega parandada Jeesuse tööd.
Kõik on juba tehtud.
Kui me seda tohutut rõõmusõnumit mõistame -
seda tohutut armusõnumit, siis saame viimaks olla vabad.
Kui oleme päriselt vabad,
siis oleme ka päriselt valguseks sellele maailmale.
Kes tahaks elada sellist kristlase elu või üldse usklikuks saadagi,
kui see on vaid ike ikke otsa.
Selle peale veel 17 iket ja koormaid.
See oli vana leping ja Vana Testamendi aeg.
See leping sõlmiti Iisraeli rahvaga.
Meie aga elame uue lepingu ajal ja Jeesus on meie pealik.
Jeesus on kõik juba valmis teinud.
Moosese kaudu tuli Seadus, Jeesuse kaudu aga arm ja tõde.
Me võime olla Tema lapsed ja vabad iga päev. - Aamen.
Ma vajan seda sõnumit igal päeval.
Selleks, et ma püsikisn vabana.
Meil kristlikus koolis on nii palju keerulisi olukordi,
et ma pean paratamatult püsima vabana.
Pean panema kogu selle asja Tema õlgadele.
Kui mõtlen ja vaatan iseendale ja arvan, et kõik sõltub minust
ja sellest, kui hea direktor ma olen;
sellest, kuidas saame õppekavad ja kõik muud asjad tehtud,
siis ma ei jaksa edasi minnagi. Ma ei suudagi seda kõike.
Aga Temas ma suudan.
Tahan palvetada nii nagu Paulus palvetas.
Paulus palvetab kirjas Efeslastele:
"Et meie Issanda Jeesuse Kristuse Jumal, kirkuse Isa,
teile (meile) annaks tarkuse ja ilmutuse Vaimu
tema äratundmisel,
valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe
ja ülemuse ning üle iga nime,
mida nimetatakse mitte üksnes nüüdsel,
vaid ka tulevasel ajastul,
ja ta alistas tema jalge alla kõik
ning pani tema kõigi asjade üle peaks kogudusele,
kes on tema ihu, tema täius, kes täidab kõik kõiges."
Tema on see, kes täidab kõik kõiges.
Me palume Sind Issand, et avaksid meie südame silmad
nägema kõike seda imelist, mis on juba täide viidud
ja mille me oleme saanud kingitusena.
See pärandus ja testament, mis räägib sellest pärandist,
et oleme saanud õigeks, oleme saanud igavese elu.
Issand, meist on saanud Sinu lapsed.
Tema haavade kaudu oleme me terveks saanud.
Tänu, Issand, et Sa tõesti valgustad meie südame silmi,
et saame näha üha rohkem ja õppida sind sügavamalt tundma.
Üha sügavamalt ning veel paremini mõistma,
kui vabad me tegelikult oleme. Jeesuse nimel, aamen.
Aamen.
On olnud jällegi tore ja rõõm jagada Jumala Sõna.
See teeb vähemalt mind ennast vabaks.
Me ise saame alati värskendust.
Kui saame keskenduda sellele, mida Jeesus on teinud,
siis see vabastab. - See on vägev töö meil.
See, et peame uurima Jeesust - see on tõesti õnnistus.
Tahan julgustada sind, kui sa pole Jeesusega lähedane.
Küsimus on ju suhtes, mitte teoloogias. Asi on suhtes.
Kui soovid pääseda lähemale, siis tahan sind julgustada.
Olen kirjutanud kaks raamatut.
"Jumal on armastus" ja "Püha Vaim. Jumal on meiega."
Meie südamesoov Joyga on see, et leiad lähedase suhte Jeesusega.
Intiimse, lähedase suhte Püha vaimu kaudu,
kes tõesti avab su silmad nägema, kes Ta tegelikult on.
Julgustan sind tellima neid raamatuid
kasvõi meie kodulehelt: www.kristillinenkoulu.org
Meil on palutud ka saateid plaatide peale panna,
mistõttu oleme valmistanud mõnede teemade DVD-d.
"Õnnistuse põhimõtted" on üks 2-plaadiga kogumik
ja teine 3-osaline sari: "Uus identiteet ja vabadus haigetele".
Neid saab tellida TV7 internetipoest Soomes.
Tahame julgustada sind igal viisil püsima Kristuses,
õppima Teda tundma ja pääsema täielikku vabadusse,
millesse Tema on meid juba asetanud.
Ole õnnistatud Jeesuse nimel.
TV7 saab palju head tagasisidet saate "Jumal kõneleb" kohta.
Jagan teiega nüüd üht kirja neist.
"Tere, mulle on saate "Jumal kõneleb" lihtne õpetus
suureks õnnistuseks.
Tunnen, et nende omad kogemused annavad jutule sügavust juurde.
Õpetus on alati nii julgustav ja olen selle üle väga rõõmus.
Mul on Joyga sarnaseid kogemusi
ja tahan uskuda neid tõeks
samasuguse innu ja lapsemeelsusega.
Ootan alati põnevusega iganädalast uut saateosa. Aitäh!"
Kui ka sulle meeldib saatesari "Jumal kõneleb"
ja sa soovid selle jätkumist,
siis võid toetada meid nii palves kui rahaliselt.
Võid helistada annetustelefoninumbrile 900 1777
ja toetada telekanalit 7 euroga.
Võid kasutada ka kontonumbreid, mida näed peagi ekraanil.
Aitäh toetuse eest! Õnnistust Sinu ellu!
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin